Anno Domini millesimo trecentesimo septuagesimo quinto, statuta sunt haec in Divione a Capitulo generali. 1.  In primis, Capitulum statuit ut festum XII lectionum et unae missae fiat de beata Anna matre Dominae Mariae, si conventus voluerit. 2.  Item, si commemoratio omnium personarum regularium evenerit in vigilia Pentecostes, et deinceps usque ad diem Trinitatis, ad vesperas et feria secunda in crastino celebretur, nisi festum XII lectionum sit in crastino celebrandum. 3.  Item, gratiae concessae super esu carnium extra debita loca revocantur. Sequitur alia diffinitio valde optima. 